<classify> SHIRIKA la Afya Duniani WHO limeitaja nchi ya Urusi kama nchi iliyofanikiwa kwa kiasi kikubwa kupunguza matumizi ya pombe. Inaelezwa kuwa nchi hiyo imepunguza matumizi ya pombe kwa 43 kati ya mwaka 2003 na 2016. Kwa kipindi kirefu, Urusi ilifahamika kama nchi inayoongoza katika matumizi ya unywaji wa pombe duniani. Mjini Moscow, maduka madogo vioski ambayo yalikuwa yanajaa pombe kali za Vodka na bia yamefungwa muda mrefu au yanauza samaki sasa.Mafanikio hayo yamefikiwa kutokana na hatua zilizofanywa na serikali ya nchi hiyo ikiwa ni pamoja na Rais wa zamani Dmitry Medvedev kupiga marufuku matangazo ya pombe, kuongeza kodi kwenye pombe na kupiga marufuku mauzo ya pombe kutofanyika katika muda fulani. Kutokana na jitihada hizo, ripoti ya WHO inaonyesha hadi kufikia mwaka 2018 idadi ya vifo imepungua huku umri wa kuishi yaani life span ya wananchi wa nchi hiyo ikiongezeka, wanawake wakifikia miaka 78 na wanaume 68. Sasa mtu unaweza kununua pombe dukani mpaka saa tano usiku tu tofauti na zamani. Ni marufuku kunywa bia barabarani na endapo ukikamatwa na chupa ya bia mtaani, polisi wanakupiga faini. Pamoja na marufuku hizo, elimu ya kuishi kwa kuzingatia afya imekuwa kwa kiwango kikubwa.  <topic>: KITAIFA 